Desig i bellesa en una seductora novel·la generacional de Johanna Hedman\n'Trio', de l'escriptora sueca, ha captivat milers de lectors a tot el món\nTres joves contemplant una posta de sol. Getty\nJohanna Hedman. Amsterdam, 2022. Traducció d'Ivette Miravitllas. 378 pàgines. 20,90 euros.\nAmb traducció d’Ivette Miravitllas, l’editorial Amsterdam publica Trio, l’enlluernador debut literari de Johanna Hedman (Estocolm, 1993), traduïda ja a més de dotze idiomes. Una novel·la que està captivant milers de lectors de tot el món; una història contemporània i atemporal alhora sobre la complexitat de la condició humana i de les relacions personals, i un homenatge a la imprescindible construcció de la identitat. Trio narra la relació de tres amics, la Thora, l'Hugo i l'August, que s’endinsen en el món adult amb una amistat aparentment sòlida, de xauxa permanent, sortides nocturnes en bicicleta i viatges per Europa. Els tres amics es troben a Estocolm quan tenen vint anys. La Thora i l'August són amants intermitents i amics des de la infantesa. L'Hugo s’infiltra en el seu món. La novel·la de Johanna Hedman comença anys més tard, quan l'Hugo, distanciat de la Thora i l'August des de fa molt temps, rep la visita de la filla de la parella, la qual té moltes preguntes i poques respostes i confia en la sinceritat de l’Hugo. Acte seguit, el lector retrocedeix diverses dècades per desxifrar la història del que li va passar a aquest trio quan eren joves.\nA la recerca de la nova Sally Rooney\nD’Estocolm a París, de Berlín a Nova York, Johanna Hedman captura un estat d’anhel i nostàlgia irresistibles, una sensació gairebé dolorosa de la bellesa fugaç i sorprenent del fet d’estar viu que sedueix a cada pàgina. La seva escriptura recorda Sally Rooney, amb uns personatges orbitant-se mútuament en una dansa de vacil·lació i desig, lluitant amb els eterns riscos de la intimitat. De la mateixa manera, Trio també recorda F. Scott Fitzgerald i el cinema de la Nouvelle Vague, amb les seves nits blaves i febrils i les albades de joves pàl·lids com la cera quan la ciutat verge se’ls obre al davant. El conflicte arriba quan es fan evidents les diferències de classe, la base cultural o les visions contraposades respecte a l’amor. La Thora pertany a la vella elit social d'Estocolm, l'August estudia publicitat malgrat les seves inquietuds artístiques i l'Hugo és un jove d'origen humil que s'acaba de traslladar a la capital, mira el món des d’una mena de filtre d’exclusió i al·lucina amb els privilegis i els luxes de la parella. L’apropament i la vulnerabilitat són dos temes més d’aquest edifici emocional que és Trio.\nJoves atrapats en el capitalisme\nAl llibre Eros dulce y amargo, Anne Carson escriu sobre la triangulació del desig pertorbat tant en Catul com en Sòfocles. Es tracta d’un desig que està en moviment, però la conclusió bàsica és que el triangle sempre té una base dramàtica i sol acabar en tragèdia. Johanna Hedman construeix a Trio una novel·la conversacional sobre la dificultat i el risc de les relacions humanes quan encara no s’està prou format, en aquell trànsit entre la infantesa i l’edat adulta, quan es descobreix i es construeix la pròpia identitat social, individual i sexual a còpia de set d’afecte. Johanna Hedman dibuixa psicològicament molt bé els arquetipus dels joves d’avui, que viuen en temps de capitalisme i consumisme omnipresents: n’hi ha que miren de combatre-ho, d’altres només criden consignes d’esquerra mentre tenen bones feines i hereten diners dels pares. Trio es perfà com una novel·la generacional arrelada al present, a les nostres pors, dilemes i incertesa sobre què és l’existència. Quan es tenen vint anys no hi ha normes ni fronteres, i l’individualisme és una religió. Les relacions solen ser indefinides perquè es viu la vida al marge dels contextos, i la visió d’un paradís en els rics països escandinaus només és un miratge de la crua realitat.


UManresa i museus amb espais de ciència per a la infància conviden futurs tècnics en Educació Infantil a viure l'aprenentatge científic en primera persona - Regió7 :: El Diari de la Catalunya Central\nUManresa i museus amb espais de ciència per a la infància conviden futurs tècnics en Educació Infantil a viure l'aprenentatge científic en primera persona\nTres espais de ciència per a la primera infància han organitzat per al mes de maig les jornades-taller Explorar per aprendre a l'educació infantil.\nredacció 27.04.2021 | 10:32\nJornades-taller Explorar per aprendre a l'educació infantil. FUB\nJornades-taller Explorar per aprendre a l'educació infantil.\nAdreçades a alumnat de cicles formatius de grau superior en Educació Infantil, la finalitat de la proposta és que les persones que en el futur seran tècniques en Educació Infantil coneguin quin és el procés d'aprenentatge dels infants més petits a partir de la seva interacció amb la realitat. L'activitat la impulsen conjuntament el Lab 0-6 d'UManresa, el Niu de Ciència del Museu de Ciències Naturals de Barcelona i l'espai Explora 0-6 del Museu Nacional de la Ciència i la Tècnica (Terrassa). Aquesta serà la primera activitat presencial organitzada aquest curs en el marc de les accions d'orientació universitària que duu a terme habitualment la universitat.\nLes Jornades-taller volen que aquest alumnat experimenti què vol dir fer de mestra amb infants entre els 0 i els 6 anys i que visqui en primera persona les emocions que proporcionen espais de ciència de lliure elecció per conèixer de primera mà què aporten al desenvolupament dels infants.\nL'Associació Catalano-Polonesa de Suport a Petites i Mitjanes Empreses i UManresa treballaran conjuntament en el foment de l'emprenedoria.\nLes jornades es duran a terme els dies 18 i 26 de maig. Se n'han programat cinc sessions d'una hora de durada i en diferents horaris: tres que es desenvoluparan al Niu de ciència i dues a l'Espai Explora 0-6. L'activitat està pensada des d'un punt de vista molt pràctic, de manera que totes les persones assistents es facin preguntes a partir de la manipulació de materials i eines i viure directament el procés d'aprenentatge, de manera que això pugui repercutir en la tasca educadora. Les jornades taller les dirigiran membres de l'equip docent del grau de Mestre en Educació Infantil de la Facultat de Ciències Socials de la UVic-UCC.\nL'expertesa d'UManresa en l'educació científica a les primeres edats\nL'equip docent del grau en Mestre d'Educació Infantil de Manresa compta amb una llarga trajectòria de promoció de l'acostament de la ciència als infants de les primeres etapes educatives. Aquesta expertesa es va concretar fa més de cinc anys amb la posada en marxa del Lab 0-6, un espai físic ubicat a la universitat que recull tot un seguit de propostes relacionades amb l'experimentació i la ciència obert tant a visites de grups escolars com al públic familiar. En els seus primers cinc anys de funcionament hi han passat 40.000 infants, una xifra en creixement que s'ha vist frenada durant la pandèmia, tot i que el Lab 0-6 ha continuat amb la tasca de promoció de la ciència amb una proposta itinerant que aquest curs s'ha desplaçat als centres. A banda de les activitats adreçades als infants, el Lab 0-6 també ofereix formació especialitzada en aquest àmbit adreçada a docents de les primeres etapes educatives que tinguin interès en treballar la ciència a les aules. El darrer dels àmbits de treball d'aquest centre és la recerca, que es concreta en un grup de Recerca en Educació, Neurociència, Experimentació i Aprenentatge i en el projecte europeu Communities for Science (C4S) que treballa amb l'objectiu de fer arribar la ciència de manera inclusiva a tots els col·lectius de la societat, especialment els més desafavorits. Els docents vinculats al Lab 0-6 assessoren també en la creació d'espais de ciència. De fet, tant el Niu de Ciència com l'Espai Explora 0-6 del MNATEC són propostes que s'han elaborat a partir de les propostes de la directora dels estudis de Mestre en Educació Infantil, Montserrat Pedreira.


El càncer de tu a tuAjuntament de L'Hospitalet\nEl càncer de tu a tu\nHo organitza: IDIBELL i Servei de Salut de l'Ajuntament de L'Hospitalet\nEl càncer de tu a tu és una jornada de divulgació de la recerca i la tasca assistencial en càncer adreçada als pacients, a les associacions d’afectats i al públic en general.\nAquesta sessió, a més, donarà el tret de sortida d’un simposi internacional que vol compartir i difondre la tasca d’excel·lència d’un dels programes de recerca en càncer de l’IDIBELL, el programa Oncobell, que coordina el Dr. Ramon Salazar, cap de Servei d'Oncologia Mèdica de l’ICO i investigador de l'IDIBELL.\nL'acte, que serà moderat pel comunicador científic Daniel Arbós, reunirà quatre taules rodones (Viure el càncer, compartir-lo; Apropa’t, acompanya; Implica’t, mobilitza’t; Actua, col·labora) ens les quals hi intervindran, entre d'altres, representants d'associacions i federacions (AECC, GEPAC, FECEC, Alba Pérez, Viladecans contra el càncer, AFALynch, DACMA) de l'Institut Català d'Oncologia, de Pallapupas, i també pacients i familiars d'afectats.\nEl càncer de tu a tu està organitzat per la Unitat de Comunicació i Cultura Científica de l'IDIBELL, el programa de recerca Oncobell i l'Ajuntament de L'Hospitalet de Llobregat, i forma part del cicle “Recerca i Salut, som a prop teu”. En són col·laboradors el Consell Consultiu de Pacients del Departament de Salut de la Generalitat de Catalunya, el cicle Pessics de Ciència, Música en Vena i Agrofresc.


Quatre ontinyentins participen al concurs "¡Boom!" d'Antena 3 - TV Digital Ontinyent\nHome > Destacat > Quatre ontinyentins participen al concurs “¡Boom!” d’Antena 3\nRedacció TVdigitalOntinyent 28/07/2017\tDestacat, General, Ontinyent comentaris\nQuatre ontinyentins participen aquesta vesprada en el concurs televisiu “¡Boom!” que emet Antena 3 i presenta el conegut presentador Juanra Bonet.\nEls participants, que formen un equip anomenat “Rantelles”, han d’encertar diverses preguntes per a les quals els donen múltiples respostes, però només una correcta. La peculiaritat del concurs és que cada resposta és un cable i cal anar tallant-los, amb el risc que si es talla el cable de la resposta correcta la bomba explota.\nEls ontinyentins s’enfronten a altre equip, “Lobos”, que porta en el concurs més de 50 programes.\nAnterior Detingut un home que va llançar al seu gos al buit des d’un àtic a Benigànim\nSegüent El Ple aprova amb els vots del PSOE i Cs el nou accés a Ontinyent per Torrefiel\nOntinyentins que van mentir descaradament sobre la poblaciò de procedència de Nino Bravo, que no es altra que Aielo de Malferit. La mentira te les potes moooolt curtetes senyors.\nSenyora Asunción, soc José Ureña, el que va participar al concurs i va cantar un tros de la cançó de Nino Bravo “Mi tierra”. La convide a que torne a vorer el programa i vorà com no hi ha mentida alguna. Quan em pregunten la procedència nostra dic: “hombre, el gran Nino Bravo, de Valencia” referint-me evidentment a la província, ja que és el comú amb Nino Bravo, i després, sense fer ja al·lusió a Nino Bravo, concrete Ontinyent, per tant no hi ha mentida alguna. Li he de dir que soc fan acèrrim d’aquest cantant, amic de la família del cantant i gran admirador i col·laborador del museu que te a la seua localitat natal (Aielo de Malferit). Per tant abans d’acusar descaradament de mentiders a ningú en un mitjà públic, assegure’s que vostè diu la veritat, perquè de lo contrari, està vostè cometent un delicte, i com podrà vorer al programa, no em costarà massa trobar un advocat per a prendre les mesures legals oportunes. Espere que haja quedat aclarit. Salutacions.


Avís legal | Cabre Junqueras\nEn compliment amb el deure d’informació recollit en article 10 de la Llei 34/2002, de 11 de Juliol, de Serveis de la Societat de la Informació i de Comerç Electrònic, l’informem que el Lloc Web i el portal d’Internet https://www.cabrejunqueras.cat (en endavant, el “Web”) és titularitat de Cabré Junqueras SA amb domicili social al Carrer Aristòtil 37 08304 Mataró, (Barcelona) amb CIF A-08255861\nEl present avís legal regula les condicions d’ús de l’esmentat portal d’Internet.\nAmb caràcter general les relacions entre Cabré Junqueras i els usuaris dels seus serveis telemàtics presents al web, es troben sotmeses a la legislació i jurisdicció espanyoles.\nAquest Avís Legal regula l’accés i utilització de la pàgina web que Cabré Junqueras posa a la disposició dels usuaris d’Internet. Es considera usuari la persona que accedeixi, navegui, utilitzi o participi en els serveis i activitats de la pàgina web.\nL’usuari queda informat, i accepta, que l’accés a la present web no suposa, de cap manera, l’inici d’ una relació comercial amb Cabré Junqueras.\nL’accés a la pàgina web per part dels usuaris és de caràcter lliure i gratuït. Alguns serveis poden trobar-se subjectes a contractació prèvia del servei. En cas de ser necessari que l’usuari aporti dades personals per accedir a algun dels serveis, la recollida i el tractament de les dades es realitzarà de conformitat amb la normativa vigent, en concret amb el RGPD. Per a més informació, consulteu la nostra política de privacitat.\nLa visita a la pàgina web per part de l’usuari s’ha de fer de forma responsable i de conformitat a la legalitat vigent, la bona fe, el present Avís Legal i respectant els drets de propietat intel·lectual i industrial de titularitat de Cabré Junqueras o qualsevol altres persones físiques o jurídiques.\nL’ús de qualsevol dels continguts del lloc web amb finalitats que siguin o puguin ser il·lícites queda totalment prohibit, així com la realització de qualsevol acció que causi o pugui causar danys o alteracions de qualsevol tipus no consentides per Cabré Junqueras , al lloc web o als seus continguts.\nEls drets de propietat intel·lectual del contingut de les pàgines web, el seu disseny gràfic i codis són titularitat de Cabré Junqueras i, per tant, queda prohibida la seva reproducció, distribució, comunicació pública, transformació o qualsevol altra activitat que es realitzi amb els continguts de la pàgina web, ni tan sols, encara que se citin les fonts, llevat que es compti amb el consentiment previ, exprés i per escrit de Cabré Junqueras . Tots els noms comercials, marques o signes diferents de qualsevol classe continguts en les pàgines web de l’empresa són propietat dels seus amos i estan protegits per llei.\nCabré Junqueras no concedeix cap llicència o autorització d’ús de cap classe sobre els seus drets de propietat intel·lectual i industrial o sobre qualsevol altra propietat o dret relacionat amb el lloc web, i en cap cas s’entendrà que l’accés i navegació dels usuaris implica una renúncia, transmissió, llicència o cessió total ni parcial d’aquests drets per part de Cabré Junqueras.\nQualsevol ús d’aquests continguts no autoritzat prèviament per part de Cabré Junqueras serà considerat un incompliment greu dels drets de propietat intel·lectual o industrial i donarà lloc a les responsabilitats legalment establertes. Cabré Junqueras es reserva el dret d’exercitar enfront de l’ usuari les accions judicials i extrajudicials que corresponguin.\nCabré Junqueras declara que ha adoptat les mesures necessàries que, dins les seves possibilitats i el estat de la tecnologia, permetin el correcte funcionament del seu lloc web, així com l’absència de virus i components nocius. No obstant això, Cabré Junqueras no pot fer-se responsable de les següents situacions que s’enumeren a títol enunciatiu, però no limitatiu:\nEls danys o perjudicis que causi qualsevol persona que vulneri els sistemes de seguretat de Cabré Junqueras .\nL’ús que els usuaris puguin fer dels continguts inclosos al web. En conseqüència, Cabré Junqueras no garanteix que l’ús que els usuaris puguin fer dels continguts que en el seu cas s’incloguin en el lloc web, s’ajustin a aquest avís legal, ni que l’ús de la pàgina web es realitzi de forma diligent.\nL’ús per menors d’edat de la pàgina web o de l’enviament de les seves dades personals sense el permís dels seus tutors, sent els tutors responsables de l’ús que facin d’Internet.\nCabré Junqueras podrà suspendre temporalment i sense previ avís, l’accessibilitat a la pàgina web amb motiu d’operacions de manteniment, reparació, actualització o millora. No obstant, sempre que les circumstàncies ho permetin, Cabré Junqueras comunicarà a l’usuari, amb antelació suficient, la data prevista per a la suspensió dels continguts.\nAixí mateix, de conformitat amb els arts. 11 i 16 de la Llei 34/2002, de 11 de juliol, de serveis de la societat de la informació i de comerç electrònic (LSSICE), Cabré Junqueras es compromet a l’eliminació o, si escau, bloqueig dels continguts que poguessin afectar o ser contraris a la legislació vigent, els drets de tercers o la moral i ordre públic.\nCabré Junqueras utilitza cookies, als efectes d’optimitzar i personalitzar la navegació pel lloc web.\nLes cookies són fitxers físics d’informació que s’allotgen en el propi terminal de l’usuari, la informació recollida mitjançant les cookies serveix per facilitar la navegació de l’usuari pel portal i optimitzar la experiència de navegació. Les dades recopilades mitjançant les galetes poden ser compartits amb els creadors de les mateixes, però en cap cas la informació obtinguda per les mateixes serà associada a dades personals ni a dades que puguin identificar l’usuari.\nLa presència d’enllaços (links) a la pàgina web de Cabré Junqueras cap a altres llocs d’Internet té finalitat merament informativa i en cap cas suposen suggeriment, invitació o recomanació sobre els mateixos. Cabré Junqueras no assumirà responsabilitat pels continguts d’un enllaç pertanyent a un lloc web aliè, ni garantirà la fiabilitat, exactitud, amplitud, veracitat, validesa i disponibilitat tècnica.\nEn el cas que en altres llocs web s’estableixin enllaços a la pàgina web de Cabré Junqueras , no s’entén que Cabré Junqueras ha autoritzat l’enllaç o el contingut del lloc web en el qual es conté l’ enllaç, tampoc es pot incloure en la pàgina de l’enllaç continguts inapropiats, difamatoris, il·legals, obscens o il·lícits, o dels continguts que siguin contraris a la legalitat vigent.\nCabré Junqueras es reserva la possibilitat de contactar amb el propietari del lloc web en el qual es s’estableixi l’enllaç si considera que s’incompleix la normativa, així com d’exercitar les corresponents accions judicials i extrajudicials.\nCabré Junqueras es reserva expressament el dret a modificar unilateralment, total o parcialment, sense necessitat de previ avís, el present Avís Legal. L’usuari reconeix i accepta que és la seva responsabilitat revisar periòdicament el present Avís Legal.


El temps a l'Escala: Previsió Meteorològica pel 24, 25 i 26 de juliol\nPrevisió Meteorològica pel 24, 25 i 26 de juliol\nDivendres 24 de Juliol de 2015:\nTª Màxima: Entre 32 i 34ºC\nEstat del cel: Cel serè de matinada, tot el matí i fins a migdia. A migdia i tarda veurem algunes franges de núvols alts i mitjos arribar per ponent. Al vespre i ja a la nit creixeran nuvolades que arribaran a tapar força el cel, fins i tot no descartem alguna gotellada o ruixat a darrera hora del dia. Ambient altre cop molt càlid al centre del dia.\nVent: Garbí fluix de matinada amb marinada de xaloc a migjorn a mig matí i migdia. A la tarda s'imposarà el migjorn a garbí de força 3/4. Al vespre i nit quedarà vent molt variable.\nEstat de la Mar: Arrissada tot el dia amb marejol mar endins.\nTª Mar: 24,5ºC\nDissabte 25 de Juliol de 2015:\nEstat del cel: Cel força tapat de matinada i primera hora del matí, fins i tot amb numeros d'algun ruixat de matinada. Al matí s'aniran esqueixant els núvols, però no acabaran de marxar del tot, mantenint un cel variable, durant tot el dia.A la tarda els núvols seran més prims. Ambient més agradable, sense calors i més net\nVent: Tramuntana moderada, de força 4/6 amb algun cop de força 7 de matinada i matí. A migdia i tarda baixarà fins a força 3/5.\nEstat de la Mar: Maror amb àrees de Forta Maror. Tràgul de gregal d'1 a 1,5m d'alçada\nPrecaució: Tramuntana moderada..\nDiumenge 26 de Juliol de 2015:\nEstat del cel: Cel serè tot el dia, amb núvols que acabaran de marxar durant la matinada. Ambient net i molt assolellat.\nVent: Quedarà tramuntaneta de força 3/4 de matinada, però al matí calmarà i durant el dia dominarà la marinada de xaloc de força 2/4..\nEstat de la Mar: Marejol tot el dia. Lleuger tràgul de gregal de 0,5m de matinada i matí.\nPublicado por Sergi Corral Buela en 9:31\nPrevisió Meteorològica pel 31 de juliol, 1 d'agost...\nPrevisió Meteorològica pel 27, 28 i 29 de juliol\nPrevisió Meteorològica pel 20 i 21 de juliol\nPrevisió Meteorològica pel 17, 18 i 19 de juliol\nPrevisió Meteorològica pel 13 i 14 de juliol\nPrevisió Meteorològica pel 10. 11 i 12 de juliol\nPrevisió Meteorològica pel 6 i 7 de juliol\nPrevisió Meteorològica pel 3, 4 i 5 de juliol\nPrevisió Meteorològica per l'1 i 2 de juliol


Serveis veterinaris a Clot de Barcelona\nA Taquarí Clínica Veterinària del Clot de Barcelona oferim un servei integral en la cura de la salut de les mascotes. Disposem d'equipaments moderns i d'un equip de professionals amb àmplia formació en medicina veterinària i un alt coneixement en les últimes tècniques i tractaments.\nFES-TE AMIC DE LA CLÍNICA\nSALUT, ESTALVI I TRANQUIL·LITAT ASSEGURADA\nTots els nostres Clients Amics són clients preferencials als quals premiem la seva gran fidelitat i compromís amb la cura de la seva mascota i amb la clínica.\nCompten amb serveis i preus exclusius per a promocions especials, consultes gratuïtes i molt més...\nVols més informació? Consulta'ns i t'explicarem tots els avantatges de ser amic de la clínica.\nA Taquarí Clínica Veterinària oferim serveis de cirurgia practicats per professionals de gran experiència i amb una àmplia gamma de tècniques per a intervencions de teixits tous i traumatologia. La nostra sala d'operacions garanteix la màxima desinfecció i seguretat, compta amb equipament modern i materials de qualitat utilitzats en medicina humana.\nUtilitzem els més actualitzats protocols d'analgèsia / anestèsies i un sofisticat sistema d'anestèsia inhalatòria, aportant una ventilació pulmonar adequada a les necessitats de cada pacient, a més de monitors que controlen i garanteixen el bon funcionament dels òrgans vitals. El control exhaustiu que el pacient rep per part del nostre equip, des del primer moment, durant i després de les intervencions, té com a objectiu inhibir completament el dolor i l'estrès per la intervenció mèdica.\nEn moltes ocasions tractem pacients complexos que tenen afectats els diferents sistemes del seu organisme. Aquestes situacions fan que la medicina interna sigui una mena de 'trencaclosques' que engloba moltes altres especialitats relacionades amb els sistemes endocrí, cardíac-circulatori, respiratori, digestiu, nerviós i metabòlic.\nÉs un treball que exigeix experiència i professionalitat, constants estudis i l'ús de tècniques innovadores per als diagnòstics. Estem permanentment actualitzats per atendre qualsevol tipus de trastorn.\nA la Clínica Veterinària Taquarí comptem amb tècniques modernes per diagnosticar i dur a terme un pla de tractament i seguiment adequat a cada tipus d'afecció cardíaca i respiratòria. El nostre objectiu és garantir el benestar del pacient i augmentar la seva esperança de vida.\nEls pacients cardíacs que presenten les afeccions de forma 'oculta' són identificats en exploracions clíniques rutinàries (revisions anuals, vacunacions, etc.), la qual cosa ens permet aplicar un tractament precoç, tot proporcionant un retard en l'aparició dels símptomes.\nMés informació sobre Cardiologia veterinària\nLa pell és un òrgan que pot revelar moltes alteracions que es produeixen a l'interior de l'organisme, a més dels problemes que pot patir, com per exemple: estrès, alimentació irregular, desequilibris hormonals, parasitisme, malalties congènites, etc. Els processos al·lèrgics segueixen sent el principal motiu en les visites dermatològiques. Obtenim el diagnòstic dermatològic amb la informació facilitada pel propietari, l'exploració clínica i les proves complementàries.\nL'ull pot amagar alteracions que no som capaços de detectar a simple vista. Descobrir-les a temps amb una completa exploració oftalmològica ens ajuda a evitar deterioraments de la visió i molèsties. Igual que les persones, els animals poden patir de: dèficit de llàgrimes, cataractes, glaucomes, despreniment de retina i alteracions més visibles com conjuntivitis, lesió corneal, uveïtis, etc. Un servei especialitzat per resoldre qualsevol problema ocular que presenti la teva mascota.\nLABORATORI D'ANÀLISI CLÍNIC\nLes proves realitzades en el nostre laboratori són imprescindibles per a un correcte diagnòstic i seguiment de moltes malalties: hemogrames, bioquímiques, serologies, citologies o anàlisis d'orina. Conèixer els resultats en temps real ens permet reduir el temps de malestar de l'animal i avançar-nos a les possibles complicacions. En molts dels casos, l'èxit del tractament depèn del moment en el qual es comença.\nL'aportació d'imatges de radiografia i ecografia a la clínica és imprescindible i té un creixent valor per obtenir un correcte diagnòstic i control de les malalties. Comptem amb equips d'última generació i professionals en constant formació. Els avenços en aquestes tècniques les fan imprescindibles per a un diagnòstic i seguiment ràpid, segur i mínimament invasiu.\nSom conscients de l'estrès que pateixen les mascotes hospitalitzades o que es recuperen d'una cirurgia, a causa del malestar físic o pel simple fet d'estar separades de la seva família. Per això, procurem reduir el seu estrès proporcionant-los un ambient tranquil, còmode, desinfectat, amb la màxima vigilància i tracte humà. Per la seva seguretat, comptem amb gàbies separades per a les mascotes amb malalties infeccioses o contagioses, protegint així als altres animals hospitalitzats.\nEls problemes de comportament dels nostres gossos i gats afecten el seu benestar, la seva qualitat de vida i a la relació que mantenim amb ells. Hem d'estar atents a les seves conductes per tal de prevenir i tractar les alteracions que puguin afectar la convivència. Amb nosaltres col·labora Comportavet, un equip d'etòlegs veterinaris especialitzats en diagnosticar alteracions de conducta i millorar el vincle mascota-propietari. Imparteixen xerrades informatives i assessoren als propietaris que adoptaran una mascota. Realitzen avaluacions de comportament caní i utilitzen tècniques de reforç positiu i enriquiment ambiental per a gats.


El PP proposa en Diputació la unió d’esforços per a garantir la lluita contra el mosquit\nEl Partit Popular de la Diputació de Castelló ha registrat avui una moció per a garantir una lluita efectiva contra el mosquit en la província que “sume esforços i no defuja responsabilitats”. Així ho ha proposat Vicent Sales, portaveu del Grup Popular en la institució, que aposta “per la unió de tots per a acabar amb una plaga que és un problema de provincial i que mereix la implicació de totes les administracions”.\nLa iniciativa es presenta com una declaració “que aúne competències, sumeix inversions i establisca un dispositiu conjunt que guanye en eficàcia, la que esperen els nostres veïns”. Per aquest motiu des del PP proposen la moció com una declaració institucional “perquè per sobre de sigles i colors polítics l'objectiu és garantir l'efectivitat dels dispositius”.\nDe moment, tal com assenyala Sales, “tenim un pla, el que va aprovar el PP el gener passat en Diputació, que estableix una inversió d'1.050.000 euros per a controlar aquesta plaga”. Un pla “que és útil, inverteix fons i recursos com a assessoria, al mateix temps que estableix un treball coordinat amb els ajuntaments”.\nAra, assenyala Sales, “desitgem que aquesta implicació també arribe des del Consell, perquè el passat any, forçat per la situació d'emergència declarada pels ajuntaments, va decidir anunciar unes brigades que enguany ni s'han activat ni s'ha previst una inversió dimensionada per a les necessitats dels municipis”. Així les coses, “confiem que des de la Diputació s'atenga aquesta proposta que cerca sumar, unir i guanyar en eficàcia que és al cap i a la fi el que esperen els nostres ciutadans d'els qui tenim responsabilitats públiques: ser capaços de treballar braç a braç perquè l'esforç de diferents estaments garantisca solucions i pose fre a la proliferació de la plaga”.


Oficial: El Betis segueix debilitant l'Espanyol i fitxa Borja Iglesias\nBorja Iglesias, durant un partit de l'Espanyol | Europa Press\nEl club andalús pagarà, dividits en diferents terminis, 28 milions d'euros a l'entitat blanc-i-blava pels serveis del davanter gallec, que ha celebrat 23 gols en el seu pas per l'RCDE Stadium\nper Jordi Carné Redactor 14 d’agost de 2019 15:34\nEl Panda s’extingeix a l’RCDE Stadium. L’Espanyol ven Borja Iglesias al Reial Betis a canvi de 28,14 milions d’euros i s’acomiada d’un dels grans artífexs del retorn blanc-i-blau a Europa després de dotze anys. El davanter gallec, que firma amb el seu nou club per a les pròximes cinc temporades i podria debutar el pròxim diumenge contra el Valladolid, segueix els passos de Joan Francesc Ferrer ‘Rubi’ i continua tenyint de verd i blanc el malson perico. La plantilla segueix debilitant-se en un estiu en què la secretaria tècnica haurà de seguir treballant de valent a les oficines de Cornellà-El Prat per confeccionar un equip capacitat per competir al continent. El tancament del mercat de fitxatges, previst per al 2 de setembre, és cada vegada més a prop.\nAmb poc més de dos mesos de diferència, doncs, l’Espanyol ha vist com se li han escapat els dos grans baluards d’una temporada històrica i per al record. Primer va ser l’encarregat de gestar la classificació continental des de la pissarra i la banqueta qui va fer les maletes i, ara, ha estat el màxim golejador de l’equip, l’encarregat de fer oblidar Gerard Moreno com si res –una tasca d’allò més difícil–, qui ha dit adeu i s'ha convertit en la venda més elevada de la història blanc-i-blava en superar els 25 milions d’euros que va deixar a la cartera perica la marxa de Mario Hermoso a l’Atlètic de Madrid. El club perico està obligat a encertar la bala del referent ofensiu com va fer la temporada passada si no vol patir més del previst el pròxim curs. És una decisió importantíssima, vital, de la qual en dependrà bona part del futur esportiu pròxim del conjunt entrenat per David Gallego. No és qualsevol cosa.\nEl preu que ha desembutxacat el Betis pels serveis de Borja Iglesias ha estat el de la seva clàusula de rescissió (28,14 milions d’euros), però l’operació s’ha tancat en format de traspàs. Així, l’entitat andalusa estarà obligada a abonar els impostos derivats de la transferència, però podrà fraccionar el pagament (en pagarà 18,14 immediatament, cinc més abans del 23 desembre del 2019 i uns cinc últims abans de l'1 de juny del 2020) quelcom vital per al club verd-i-blanc, que aquest estiu tenia força calers compromesos de fitxatges del passat com Lainez, Emerson, William Carvalho o Bartra, entre d’altres. En un primer moment, el Betis no estava disposat a acceptar les condicions de l'Espanyol –que haurà de pagar un 5% dels ingressos al Celta de Vigo–, però el pas del temps i les necessitats al conjunt de Rubi han fet que la direcció esportiva andalusa acabés cedint. Després d’una temporada en què el Benito Villamarín es va haver de lamentar jornada rere jornada de la falta d’encert de cara a porteria, l’afecció sevillana podrà gaudir d’un davanter que no negocia l’esforç i el sacrifici i promet, precisament, gols.\nAls 26 anys, Borja Iglesias deixa l’Espanyol després de poc més d'una temporada, temps durant el qual ha marcat 23 gols i ha repartit quatre assistències en els més 3.700 minuts que ha disputat entre totes les competicions (37 partits a la Lliga Santander, sis a la Copa del Rei i tres aquest estiu, corresponents a les eliminatòries de classificació per a l'Europa League). Individualment, el Panda segueix creixent: encara que no jugarà l’Europa League com hagués fet en cas de quedar-se a l’RCDE Stadium, el davanter de Santiago de Compostela tindrà un sou sense precedents per a un jugador que, cal no oblidar-ho, tot plegat fa un any que juga en la màxima categoria del futbol espanyol.\nLobo Carrasco, exjugador blaugrana: “Hi ha gent que ha deixat de ser del Barça per la política”\nControl antidòping en l'entrenament del Barça


Guardiola carrega contra la junta de Rosell - Diari de Girona\nGuardiola carrega contra la junta de Rosell\nEl santpedorenc creu que s'ha utilitzat la malaltia de Tito contra seva i diu que no oblidarà «mai»\nefe | riva del garda (itàlia) 11.07.2013 | 18:42\nGuardiola, a Riva del Garda (Itàlia) EFE\nPep Guardiola, exentrenador del Barcelona, s'ha mostrat molt molest amb l'actuació de la junta directiva de Sandro Rosell a la que considera que ha utilitzat "la malaltia de Tito Vilanova" per fer-li mal, cosa que no oblidarà "mai".\nEl tècnic del Bayern, en una roda de premsa que ha tingut lloc a l'estany de Garda (Itàlia), on està realitzant la concentració l'equip bavarès, ha sortit al pas d'una sèrie d'acusacions publicades als mitjans des de la seva sortida del club blaugrana i que relaciona amb filtracions procedents de la directiva barcelonista.\n"Aquest any hi ha hagut massa coses en què s'han passat de la ratlla, però utilitzar la malaltia de Tito per fer-me mal és una cosa que no oblidaré mai. Perquè jo a Tito l'he vist a Nova York, i si no ens hem vist altres vegades és perquè no ha estat possible, però no per part meva", ha dit.\nGuardiola s'ha preguntat: "He de justificar que jo vull que li vagin malament les coses a algú a qui he tingut tant de temps de company? És de molt mal gust i no m'ho esperava".\nL'extècnic del Barça ha dit que se'n va anar a 6.000 quilòmetres de distància i només va demanar a la junta directiva que el deixessin tranquil.\n"No han complert amb la seva paraula. Vaig ser jo qui va decidir anar-se'n, no va ser responsabilitat seva", ha insistit Guardiola.\nTambé ha donat a entendre el santpedorenc que la directiva de Rosell ha utilitzat Odilio Rodrígues, vicepresident del Santos, i alguns intermediaris per danyar la imatge de l'entrenador en atribuir-li unes crítiques sobre la suposada incapacitat de Vilanova per poder treure el màxim rendiment a Neymar i a Messi com a parella de davanters.\n"El que l'any passat Tito va fer aconseguint, la lliga de més d'èxit de la història del Barça, és suficient argument com perquè digui jo si està capacitat o no? Els bons jugadors estan sempre capacitats per jugar junts, i ells també", ha insistit.\nTambé ha parlat sobre el suposat interès del Bayern de Munic en Neymar, a instància seva, i sobre això ha dit que va mantenir tres converses amb Neymar i amb el seu pare per interessar-se per la seva situació.\n"Fa tres anys vaig parlar per telèfon amb Neymar quan era entrenador del Barcelona perquè el president Rosell em va demanar que el truqués per intentar convèncer-lo que vingués al Barça i ho vaig fer", recorda.\nDesprés d'adonar-se que Neymar només volia jugar al Barça i després dels tres contactes que va tenir, Guardiola ha dit: "Li vaig dir (a Neymar) 20 vegades que el que havia de fer era anar al Barcelona i en les tres ocasions el nom de Tito Vilanova (sobre la seva presumpta capacitat per entrenar el brasiler) no va sortir mai, mai".\nA causa dels continus rumors que es generen al voltant de la seva persona a Barcelona, del que responsabilitza a l'actual junta directiva, Guardiola ha invitat a l'equip directiu de Sandro Rosell a que apareguin davant l'opinió pública perquè desmenteixin si aquestes declaracions realitzades avui per ell són falses.\n"Em farà feliç tot el bo que li pugui passar al Barça, però hi ha hagut coses que no les oblidaré mai", ha insistit l'exentrenador blaugrana.


El dirigent berguedà Lluís Vall, president del nou Fòrum Demòcrata - Regió7 :: El Diari de la Catalunya Central\nEl dirigent berguedà Lluís Vall, president del nou Fòrum Demòcrata\nEl dirigent berguedà Lluís Vall, president del nou Fòrum Demòcrata Regió7\nEl president de l'Agència de Desenvolupament del Berguedà i regidor de Gironella, Lluís Vall, és el president fundador de la nova organització juvenil del PDeCat, Fòrum Demòcrata. Aquesta plataforma està impulsada per una desena de càrrecs electes de com a màxim 30 anys entre els quals també hi ha Núria Creus de Navarcles en l'àmbit de la Catalunya Central.\nEn declaracions a Regió7, Lluís Vall ha explicat que el Fòrum Demòcrata l'impulsen un conjunt de càrrecs electes vinculats al PDeCAT «que veníem de la JNC», les antigues joventuts de Convergència Democràtica de Catalunya (CDC). La JNC «ha fet una transició cap a Junts per Catalunya» i «hi ha gent que no hi estàvem d'acord».\nLa nova branca juvenil del PDeCAT preveu fer el seu congrés fundacional a final d'aquest any. A banda de la desena de càrrecs electes d'arreu de Catalunya, el Fòrum ja està rebent adhesions de particulars, ha dit Vall.


Presentació de l’Any Raimon Panikkar. Departament de Cultura\nPresentació de l’Any Raimon ...\nPresentació de l’Any Raimon Panikkar\nLa roda de premsa de presentació de l’Any Raimon Panikkar marca l’inici dels actes del centenari del seu naixement, declarat commemoració 2018 pel Govern de la Generalitat.\nA l’acte de presentació hi participen la directora de la Institució de les Lletres Catalanes, Laura Borràs; el comissari de l’Any Panikkar, Ignasi Moreta; i la comissionada d'Immigració, Interculturalitat i Diversitat de l’Ajuntament de Barcelona, Lola López.\nDurant la commemoració de l’Any Panikkar estan programades nombroses activitats arreu del territori i també a nivell internacional, amb la col·laboració de prop d’una trentena d’entitats i institucions.\nLa imatge gràfica de l’Any Raimon Panikkar, que parteix d’una fotografia seva, capta l’essència del personatge –els trets de la seva expressió i la peculiar manera de vestir–, en el marc dels cingles de Tavertet, on va viure els darrers anys de la seva vida.\nDossier de premsa [531 KB]\nNota de premsa [90,21 KB]


Com rejovenir el nostre mostre | Clinica Dental Torroella Martinez\n10 maig, 2018 per Clinica Dental T & M a Medicina Estética Facial\nCom rejovenir el nostre mostre\nL’ús de l’àcid hialurònic s’ha convertit en un tractament complementari per ajudar-nos a millorar el nostre somriure i el nostre aspecte facial. Amb això sentirem una pell més hidratada, ferma i lluminosa.\nQuè hem de saber de l’àcid hialurònic?\nQuímicament aquesta substància es descriu com un polisacàrid del tipus dels glucosaminoglucans, aquest element és important en el manteniment estable de les articulacions. L’àcid hialurònic de manera habitual es troba concentrat en les articulacions, en els cartílags, en el líquid sinovial i en la pròpia pell.\nLa seva propietat característica és la de retenir grans quantitats d’aigua, per la qual cosa és un element útil per hidratar. Aquesta absorció d’aigua també ajuda en el transport dels nutrients a les cèl·lules i a eliminar residus.\nAmb el pas dels anys, l’àcid hialurònic va desapareixent del nostre cos, el que ocasiona, entre d’altres, problemes articulars, envelliment de la pell, la qual cosa comporta a l’aparició d’arrugues i a una pèrdua de fermesa de la mateixa.\nQuins són els seus usos?\nEl seu ús dins de la medicina és variat. Podem donar-li un ús cosmètic o terapèutic.\nDins dels usos terapèutics, ho podem aplicar en forma de gel, com cicatritzant per a ferides o úlceres que puguin aparèixer en la boca, tant per la fricció d’una pròtesi com per una baixada de defenses. És capaç d’actuar tant a nivell de les mucoses com de la pell, formant una capa protectora que ajudarà a regenerar la zona danyada. Ajuda també a disminuir el tipus de prostaglandines que causa la inflamació. Les seves presentacions a nivell tòpic són en crema o en gel.\nA nivell articular, mitjançant l’ús d’injeccions d’àcid hialurònic, s’ha vist que millora la funció i disminueix les molèsties a causa de la seva acció lubrificant, que disminueix la fricció entre les superfícies i la seva acció antiinflamatoria.\nLa major aplicació d’aquest producte es fa en la branca estètica ja que actua com un farciment, eliminant les arrugues, allisant els plecs i donant volum. És un dels materials de farciment més utilitzats, per ser un producte segur i efectiu. És una substància que es reabsorbeix lentament, per la qual cosa el seu efecte és reversible. La seva durabilitat oscil·la dels 3 als 18 mesos.\nEls seus usos són varis: desdibuixar l’anomenat “codi de barres” que es produeix al voltant dels llavis, emplenar els solcs nasogenians, farcit de llavis per donar volum i perfilar-los, eliminar arrugues del mentó, corregir asimetries, mesoteràpia per hidratar la pell, etc.\nLa tècnica es produeix amb infiltracions del producte a la zona a emplenar, veient els resultats immediatament. Per evitar qualsevol tipus de molèsties s’aplica anestèsia local prèviament.\nDesprés de les infiltracions amb àcid hialurònic es pot produir una lleu inflamació, que anirà disminuint amb el pas dels dies. Els seus resultats són naturals i harmònics, sempre que s’estudiï els paràmetres estètics generals, així com les característiques especials de cada persona, per aconseguir una correcta harmonia.\nAquest tipus de tractament només pot ser dut a terme pel personal sanitari especialitzat en això. A Clínica Dental Torroella & Martínez comptem amb especialistes en medicina estètica facial que ens ajudaran a acabar de crear un somriure més harmònic i juvenil.


“Som en una situació semblant al 2005: si no ens sabem aturar tornarem a caure en el precipici” - CENT PER CENT\n“Som en una situació semblant al 2005: si no ens sabem aturar tornarem a caure en el precipici”\n“El primer dels arguments per dir-nos que no hi ha manera de sortir d’una crisi és que no hi ha diners. Això no és cert: hi ha diners per al que es vol. Els bancs centrals, a la crisi del 2008 crearen bilions de dòlars, però per a rescatar els bancs”. Carles Manera, doctor en Economia i exconseller d’Economia i Hisenda del darrer Govern de Francesc Antich parlava així en la seva conferència de dilluns passat al bar Xarop, en una nova entrega dels Dilluns de l’Obra.\nManera va recordar que “el deute públic, abans de la crisi del 2008 no era gaire elevat en els països europeus”. Ara, a l’Estat espanyol, aquest deute va caure molt, i recentment ha pujat una altra vegada.\nPer Manera, “no és cert que els estats fossin malgastadors, els números no diuen això”. La suposada bonança econòmica del moment ha fet que “el deute privat s’hagi disparat de nou a nivell mundial”. Les famílies i les empreses entren en deute, segons Manera, per dos motius, el primer, la confiança que els genera el mercat, el segon, els salaris baixos. Els ciutadans perden poder adquisitiu “i la gent per consumir s’endeuta”. A això, a més, cal afegir-hi també que “el tipus d’interès està molt baix, pràcticament al zero”.\nAixò, segons Manera, “suposa un problema de vulnerabilitat. A més, també puja el preu de l’habitatge i del lloguer i tot fa pensar que som a prop de fer esclatar una nova bombolla immobiliària. En definitiva, som davant un problema covat en economia”.\nPel que fa als sous baixos, Manera insistí que “els salaris cauen a tot el món des del 1960, i no ho dic jo, ni m’ho invent, són dades oficials”.\nAmb l’excusa que no hi ha diners, continua el doctor Manera, “s’imposa l’austeritat, per fer minvar el deute. I la realitat és que el consum cau, no hi ha IVA, no hi ha IRPF i puja el deute públic. Amb l’austeritat no s’elimina el deute, sinó que puja”. Manera incidí també en les dues vies europees, la dels països del nord, que en plena crisi veieren créixer el seu PIB un quatre per cent de mitjana, mentre que en els països del sud, com Espanya, Portugal o Itàlia, el PIB baixava un tres per cent.\nCarles Manera apuntà també que “l’especulació persisteix i ens trobam en una situació molt similar a la del 2004 o 2005. Aleshores no vàrem saber veure que venia la crisi. Si avui qualcú us diu que ho sabia, diu mentides. Ara tenim més elements de judici i sí que hi ha moltes veus que ja alerten d’aquest perill”.\nManera alertà que durant aquests anys i després de la crisi “no s’ha regulat el sistema bancari mundial. S’han salvat els bancs, però no s’han regulat”. Això ha fet possible, per exemple, que dels 800.000 milions de dòlars que s’han invertit, “només 93 han estat destinats a inversió real”. Així, avui “moure mercaderies és complex, en canvi moure capitals és molt senzill”. I incidí, Manera, en la necessitat de regular-ho perquè “si veuen bon negoci en l’especulació no invertiran en la producció”. Els diners, digué “no tenen color i tenen por”, al mínim signe d’inestabilitat, fugen.\nManera conclogué que les empreses, les famílies i la societat en general “han de saber controlar la frenada per no caure al precipici”.\nprevious post: Crist Rei, un revival arquitectònic tardà (I)\nnext post: “L’evolució de la nostra filla és molt favorable perquè el servei és molt constant”


CiU reclama que els Ferrocarrils triguin menys - Notícies de l'Ajuntament de la Vila de Masquefa\nEl president de Convergència i Unió, Artur Mas, va fer divendres el trajecte en ferrocarril des de Barcelona fins a Igualada per denunciar la lentitud del carrilet.\nMas va trigar més d’una hora i quaranta minuts a recórrer els 63 quilòmetres que separen Barcelona de la capital de l’Anoia.\nDurant el viatge van anar pujant al tren els alcaldes i caps de llista de CiU de les poblacions anoienques per on passa el tren, entre aquests l’aleshores alcalde accidental de Masquefa, Enrique Gómez, acompanyat del president de Convergència a Masquefa, José Antonio Nuevo.\nUn cop a Igualada, Artur Mas va fer una roda de premsa en què va posar la gestió dels Ferrocarrils de la Generalitat com a exemple de “feina mal feta” pel govern tripartit.\nMas va recordar que, després de l’augment de la freqüència dels combois, el ferrocarril “havia de ser un metro comarcal, però això no és un metro operatiu”. El líder de CiU va reclamar al govern de Montilla que “faci el favor de fer-ne una gestió correcta”, i va afirmar que “no és una qüestió de molts diners, sinó de posar-s’hi”.\nSegons Mas “es tracta de seguir desdoblant les vies, de fer els aparcadors de trens i de millorar els automatisme, com ara els sistemes de frenat”, ja que amb tot això “que és gestió, es podria augmentar la velocitat mitjana sense disminuir la xifra de trens que ara estan en circulació”.\nEl líder de CiU va concloure que “és molt gros que es posi en marxa tot un metro, que s’hi inverteixi un munt de diners, i que la gent d’Igualada trigui mitja hora més en arribar o tornar de Barcelona”. “És un exemple de gust per la feina mal feta”, va afegir-hi.\nArtur Mas també va reclamar el traspàs de Rodalies i Regionals de Renfe. “Ha de ser un traspàs sencer, la gestió del servei i les infrastructures”, va dir.\n“Si només ens traspassen els trens, i no les vies, qui s’ocuparà que es modernitzi la infrastructura, que gairebé sempre és el coll d’ampolla per millorar el servei?”, es va `preguntar.\nMas va afirmar que el traspàs “és un incompliment més del govern socialista a Catalunya i Madrid” i que “ja toca fer-ho, perquè així ho mana l’Estatut”.\nMés seguretat al tren\nD’altra banda, Convergència i Unió també ha demanat que s’instal·li a la línia Llobregat Anoia dels Ferrocarrils un sistema de seguretat de majors prestacions. La coalició recorda que dos dels accidents succeïts en els darrers mesos en les línies dels Ferrocarrils de la Generalitat, un d’aquests a Masquefa, són directament atribuïbles a la manca de seguretat.\nJosep Rull, diputat del grup parlamentari de CiU, ha entrat al registre del Parlament una proposta de resolució en la qual s’insta el Govern a implementar el sistema de seguretat ATP (Automàtic Train Protection) a la Línia Llobregat–Anoia de Ferrocarrils per tal que pugui ser plenament operatiu a partir de 2010.\nI és que, tal com ha explicat el diputat nacionalista, en els darrers mesos hem assistit a una concentració d’accidents a les dues línies gestionades per Ferrocarrils de la Generalitat, la qual cosa subratlla el deteriorament progressiu dels sistemes de seguretat i de gestió del conjunt del servei. Segons Rull, dels darrers accidents succeïts a la línia de Ferrocarrils, dos són directament atribuïbles a condicions de circulació degradades.\nEn les línies actualment gestionades pels Ferrocarrils de la Generalitat conviuen tres sistemes de seguretat diferents. El sistema ATP està instal·lat en la línia Barcelona-Vallès. Aquest sistema es basa en un diàleg continu via-tren, on la via emet, per senyal de ràdio codis, la velocitat al tren en funció del tram en què es troba i les condicions de circulació del cantó següent.\nAixí doncs, l’ATP efectua la detenció del tren si aquest excedeix de la velocitat indicada pels codis o bé si sobrepassa un senyal que llueixi en vermell.\nCategoria: GeneralPer Ajuntament de Masquefa 17/10/2008\nAnteriorPrevious post:El curs de balls de saló, un èxitSegüentNext post:L’Ajuntament informa els vilatans amb missatges al mòbil


perill de psicosi amb les obres del tav a girona - Opinió - Diari de Girona\nperill de psicosi amb les obres del tav a girona\nL'aparició d'una esquerda en un edifici proper a la zona on s'han iniciat les obres del TAV ha provocat aquesta setmana un enfrontament entre els veïns i Adif. L'alcaldessa, Anna Pagans, ha titllat d'exagerades les queixes i CiU ha demanat que s'aturin les obres.\nEl passat mes d'agost, quan estaven a punt d'iniciar-se els primers treballs per a la construcció de la línia del TAV a Girona, instàvem l'Ajuntament a "agafar-se seriosament les obres" i afegíem que "si bé l'Ajuntament i Adif han de treballar colze amb colze perquè les obres es facin bé, no és menys cert que la primera funció dels polítics de la plaça del Vi és atendre els seus veïns i resoldre les seves preocupacions". Aquesta petició continua vigent, però tot fa indicar que aquesta setmana s'ha exagerat l'alarma per una esquerda apareguda en un edifici proper -només proper- a les obres. És evident que els principals preocupats són els veïns afectats per les obres, però seria absurd pensar que ni l'Ajuntament ni Adif estan interessats en que els treballs es desenvolupin amb normalitat i amb el menor nombre d'incidències possible. Hi ha engineyrs i tècnics suficientment qualificats per donar-los un marge de confiança, independentment que durant els llargs mesos que duraran els treballs pugui produir-se alguna anomalia. En aquest sentit, totes les preocupacions dels veïns són comprensibles i raonables, però resultaria aventurat crear una psicosi i una alarma que, de moment, estan injustificades.\nI de la mateixa manera que hem reclamat, en repetides ocasions, a l'equip de govern que estigui al costat dels veïns, que atengui les seves preocupacions i que sigui transparent en totes les seves informacions, també hem de demanar responsabilitat a l'oposició per no contribuir a alarmar els veïns més del que ja ho estan per unes obres complexes. És natural que CiU, com a principal partit de l'oposició, controli tot el procés constructiu i reculli totes les queixes i preocupacions dels veïns, però no té cap sentit demanar la paralització de les obres per una esquerda que, en el millor dels casos, no està clar que tingui una relació causa-efecte amb els treballs que es realitzen.


TRUnKem fronteres!: un projecte internacional – #SomDeCau\nInici General TRUnKem fronteres!: un projecte internacional\nL’estiu del 2017, la Júlia, la Laia i la Mariona, joves Truc de l’AEiG Sant Esteve de Granollers, van estar tres setmanes a Atenes. Lluny de passar el dia entre les restes de la Grècia clàssica i grups de turistes, van escollir dedicar els seus campaments als altres. Tenien clar que la situació de les persones refugiades que arriben a Europa és una emergència i volien posar-hi el seu gra de sorra col·laborant en diverses iniciatives de suport i ajuda.\nAquest va ser el seu projecte de Truc i per poder fer un retorn a l’agrupament i a la seva ciutat, Granollers, van fer el vídeo reportatge TRUnKem fronteres! . “Fer una denúncia de com les institucions estan tractant aquest conflicte, conscienciar a tothom qui el vegi sobre la gravetat en que es troben les persones refugiades, donar a conèixer la feina que es fa des del voluntariat i la solidaritat com a eina per a la transformació social”, són alguns dels objectius que les tres Truc perseguien amb la presentació del reportatge, l’1 de desembre de l’any passat.\nPerò, el que no s’esperaven era la bona rebuda que tindria: “tenim la sensació que el missatge que volíem transmetre va arribar a totes les persones que van venir, fins i tot més del que esperàvem”. Per això, es plantegen continuar amb les projeccions perquè “creiem que és important fer-ne més difusió”.\nPerò abans d’arribar a aquest punt van haver de treballar i preparar a consciència el projecte. “En primer lloc, vam voler formar-nos tant a nivell d’unitat com individual”, entenien que per poder apropar-se a la realitat que viuen les persones refugiades, abans havien d’entendre el conflicte que les ha portat a aquesta situació i també “descobrir el nostre punt de vista davant de la situació”, afirmen. A través de diversos canals i llenguatges, com la fotografia, el debat i el cinema, van aproximar-se a la qüestió.\nEl segon pas va ser “destinar els nostres campaments d’estiu a conèixer i participar en els projectes que s’estan duent a terme als squats i centres d’acollida d’Atenes”, detallen les tres joves. L’estada va durar dues setmanes durant les quals van conèixer diversos projectes: City Plaza, Victoria Social Centre Ellenikó i Welcommon. Prèviament al viatge es van posar en contacte amb la comissària internacional de l’associació de guiatge grega. Asseguren que ella es va convertir en la seu suport i persona de referència un cop arribades a Atenes.\nGràcies a la Irini, la comissària internacional, les tres joves van poder allotjar-se al seu cau, prop del barri d’Exarchia on hi ha diversos projectes de i per a persones refugiades. Asseguren que en aquests espais van poder conèixer en primera persona “quina és la situació que viu Atenes envers al conflicte i com es troben les persones que hi estan refugiades”.\nEl tercer i últim pas, el retorn, és el que han materialitzat en format audiovisual. Tot i que afegeixen que “el retorn no està acabat i que és un projecte que està en moviment”.\nMalgrat han aconseguit complir el seu objectiu i completar les tres fases del projecte, no els han mancat dificultats en el camí. Per això, volen transmetre a les unitats que ara mateix estiguin preparant un projecte que “tot i topar-se amb algun entrebanc, cal mantenir la motivació. De vegades, no és fàcil, i pot ser que els ànims decaiguin una mica però entendre que som una unitat i ho afrontem juntes, acaba reforçant la importància de continuar amb l’objectiu”.\nDes de la perspectiva que dona el temps i les experiències viscudes, la Júlia, la Laia i la Mariona reflexionen sobre el seu projecte: “creiem que el fet d’haver completat totes les fases del projecte ens ha aportat i ens aportarà una visió crítica del conflicte”. Elles mateixes arriben a la conclusió que el que en un principi havia de ser un servei, finalment s’ha convertit en una descoberta: “el fet d’haver anat fins allà va ser clau en la nostra sensibilització”.\nNo obstant això, són conscients que hi ha molts indrets on es viuen condicions precàries i d’urgència. I això els ha fet veure que “en això consisteix l’escoltisme: fer servei i deixar el món millor de com l’hem trobat. Així doncs, haver realitzat aquest projecte a Truc, moment en el que culminem la nostra etapa com a infants, dona sentit a l’etapa que hem iniciat: fer de caps per educar amb la consciència que hem creat al llarg de la nostra etapa escolta”.\nFinalment, les tres joves Truc defensen que el nom amb el que han decidit batejar el seu vídeo-reportatge, TRUnKem fronteres!, veu de dues fonts. D’una banda la representació d’un dels objectius que s’havien marcat. I de l’altra, la voluntat d’incloure el nom de l’etapa en què es troben: Truc. “Després de donar-hi força voltes i pensar diferents propostes vam adonar-nos que la paraula ‘truncar’ era una paraula que mostrava el rerefons principal del projecte. I és que a part de truncar fronteres, creiem que l’acció va molt més enllà. Truncar fronteres vol dir deixar de banda estigmes, prejudicis, desmaterialitzar… Destruir murs per unir persones”, conclouen la Júlia, la Laia i la Mariona.\nArticle Anterior Confirmades les poblacions de la Trobada de Branques Joves\nArticle Següent Celebrem la #DiadaPensament2018 a les xarxes socials


Posted in kedadaTagged K1, Pentax, Tarragona\nKedada de tardor al Montseny (Santa Fe del Montseny, 11/11/2017)\nPosted on 12 novembre, 2017 5 abril, 2019 by faktor\nAquest dissabte 11 de novembre, alguns membres de Pentaxeros ens vàrem trobar ben d’hora a Santa Fe del Montseny per passejar pel bosc que, en aquesta època de l’any, té uns colors preciosos.\nEl dia estava una mica nuvolat així que no vàrem poder beneficiar-nos de la llum potenciant els colors de les fulles dels arbres així que he intentat donar una tonalitat una mica més càlida a l’hora de treballar el raw tot pujant la temperatura el balanc de blancs.\nLa majoría de les fotos les vaig fer amb el Pentax D-FA 24-70 i algunes amb el Tokina SZ-X 270SD.\nAixò és el que en va sortir…\nPer acabar, alguns panorames…\nPosted in kedadaTagged K1, Pentax\nPosted on 25 abril, 2017 5 abril, 2019 by faktor\nPosted in kedada, macroTagged e-P5, Olympus\nPico kedada Pentaxera (Vilanova i la Geltrú, 11/02/2017)\nResum d’una petita kedada entre l’amic DeMo del foro Pentaxeros i jo a Vilanova i la Geltrú.\nEsmorzar, xerrar i fotos…\nPosted on 21 novembre, 2016 5 abril, 2019 by faktor\nDe tant en tant els pentaxeros organitzem kedades, però la del dissabte va ser improvisada, de fet només vam quedar dos dels membre del foro.\nLa idea era fer unes fotos a la sortida del sol, passejar una mica (fent fotos, clar) i al migdia tornar cap a casa. I això vam fer.\nDurant el matí vaig tenir la oportunitat de provar un Pentax 31 f1.8 Ltd, un Pentax 77 f1.8 Ltd i una Sony A7II; molt interessant tot plegat.\nDe pas em vaig endur prestat un Takumar 135 f2.5, un Takumar 50 f1.4 i un Pentax K28 f3.5, objectius tots ells de fa molts anys.\nAquí teniu unes fotos…\nPosted on 1 juliol, 2016 5 abril, 2019 by faktor\nPosted in kedada, macroTagged K1, Pentax


És una col·lecció de monografies històriques sobre la història de Constantí que es va iniciar el 2007 i apareix amb periodicitat anual. Es tracta d’uns llibres eminentment divulgatius, amb textos escrits en un estil molt planer i amb poques notes a peu de pàgina; amb un disseny de gran format on domina el component visual i les il·lustracions. En tots els casos, la recuperació de la memòria històrica serveix, a més a més, per donar a conèixer la important documentació que conserva l’Ajuntament i, en certa manera, lliga directament la tasca de recuperació i conservació del patrimoni documental amb la recuperació de la memòria històrica.\nTítol: Constantinus Infelix. La Guerra de Separació (1640-1659).\nTítol: Les dones també fan història. Història i memòria de les dones de Constantí al segle XX.\nAutora: Neus Baena Gallardo\nTítol: Nosaltres també fórem emigrants. Migracions històriques a Constantí (1808-1945).\nAutora: Josep M. Grau i Pujol i Roser Puig i Tàrrech\nTítol: Els anys de la II República a Constantí (1931-1936)\nAutor: Josep Estivill\n25 anys dels tres tombs de Constantí. Constantí, 26 de ferbrer de 2012 (opuscle)\nCOORDINACIÓ DE LA MISCEL·LANIA DELS ESTUDIS DE CONSTANTI\nL’Ajuntament coedita amb el Centre d’Estudis de Constantí la revista miscel·lània anual dels “Estudis de Constantí”. És una revista, en format de llibre i amb periodicitat anual, que recull articles sobre estudis històrics i socials. Per les pàgines de la revista, que porta sortint de manera ininterrompuda des de fa prop de trenta anys, hi han publicat tant historiadors professionals com aficionats, erudits locals, estudiants, etc. l’àmbit temàtic és molt ample: hi abunden les aportacions d’història i d’ arqueologia però d’antropologia o de geografia. Des de l’arxiu es facilita l’accés a la pròpia documentació i la localització de documentació aliena i s’assessora en la recerca.\nPROJECTES D’HISTÒRIA ORAL\nEn diferents moments s’han proposat o iniciat projectes d’història oral -refugiats de la Guerra Civil, investigadors de Constantí, etc.- però cap d’ells no ha arribat a cuallar; tot i així, es conserven algunes entrevistes soltes. No obstant, estem oberts a la col·laboració amb entitats o particular per impulsar aquest tipus d’iniciatives.\nCicle d’activitats que se celebra a la tardor amb l’objectiu de descobrir la història local. Fins al moment, han tingut lloc les següents edicions:\n2011: I Jornades d’Història. 75 anys de la Guerra Civil:


Actualitzat 26/11/2020 11:11 CET\nEl primer secretari del PSC, Miquel Iceta, ha defensat aquest dijous l'acord d'harmonització fiscal entre el Govern central i ERC perquè "el que no pot ser és que el conjunt d'espanyols hagi de pagar les rebaixes fiscals de Madrid".\n"Si Madrid vol abaixar els impostos no hem de suplementar els diners que deixa de recaptar. És el que passava", ha sostingut en una entrevista a TVE que ha recollit Europa Press, en la qual ha afegit que l'exministre del PP Cristóbal Montoro va ser el primer que va mirar d'arreglar aquesta situació, però creu que no el van deixar per interessos econòmics.\nDesprés d'assegurar que la proposta d'harmonització fiscal no és d'ERC i que qui més l'ha defensada és el president de la Comunitat Valenciana, Ximo Puig, considera que l'acord entre el Govern central i ERC permet avançar cap a "una fiscalitat justa i equitativa, i un finançament que no impliqui privilegis per a ningú".\nSobre l'acord per doanr suport als pressupostos generals de l'Estat (PGE), ha advertit que a Catalunya hi ha independentistes que acusen ERC d'haver donat de franc el seu suport als comptes, mentre que a la resta d'Espanya critiquen que el Govern espanyol s'ha "venut als republicans".\n"L'únic moment en el qual hi ha hagut risc d'independència és amb els governs del PP. El 2014 hi va haver una consulta i el 2017 un conat de referèndum. Quan governa el PSOE aquests problemes desapareixen. Desapareix la il·legalitat i els independentistes negocien uns PGE", ha dit.\nPer Iceta, que Bildu o ERC donin suport als PGE és una "victòria dels demòcrates, perquè s'ha aconseguit que s'acabi la violència sense res a canvi, que participin en les institucions i, fins i tot, que estiguin disposats a participar en la governabilitat d'Espanya" amb l'aprovació dels comptes.\nQuan li han preguntat si el PSC s'obriria a un pacte de govern amb ERC després de les eleccions catalanes del 14 de febrer, Iceta ha rebutjat aquesta possibilitat perquè el projecte dels republicans "és la independència i la celebració d'un referèndum d'independència".\nDesprés de negar que el PSC sigui un partit independentista, ha acusat JxCat d'haver especulat "de manera gratuïta, temerària i irresponsable" amb un ajornament electoral perquè, en la seva opinió, les enquestes no els donen un bon resultat.\n"Hi ha hagut nerviosisme en alguns sectors independentistes", ha subratllat Iceta, després d'advertir que era una contradicció especular amb una ajornament electoral mentre es relaxaven les restriccions per combatre el coronavirus.\nSobre si serà el candidat del PSC a la Generalitat, ha dit que hi està disposat i creu que aconseguirà la confiança dels seus companys per encapçalar la llista, malgrat que veu "lògic" que s'especuli amb la possibilitat que la lideri el ministre de Sanitat, Salvador Illa, pel seu paper contra la covid-19.\nEn relació amb l'aprovació de la llei orgànica de modificació de la LOE (LOMLOE), també coneguda com llei Celaá, Iceta creu que no implicarà "cap canvi" a les escoles catalanes.\n"La llei Wert, que es va aprovar al crit que cal espanyolitzar els nens catalans, no va canviar res. La llei que s'ha aprovat ara no canviarà res a l'escola catalana", ha resolt.


El ple de #santjust reclama el pas del tramvia per Esplugues a través d'una moció | GESTOR DE COMUNICATS | Ajuntament de Sant Just Desvern\nsantjust.cat 01/04/16 Nota informativa\nEl ple de #santjust reclama el pas del tramvia per Esplugues a través d'una moció\nEl Ple del mes de març ha estimat dues de les tres mocions presentandes: la referida a donar suport a les resolucions del Consell Consultiu de la Gent Gran i la que dóna suport a la implantació d'una xarxa de transport públic unificada, ambdues per unanimitat dels regidors i regidores. La novetat és que aquesta darrera moció ha estat recentment aprovada també per l'Ajuntament d'Esplugues. Això suposa un tomb perquè s'incorpora la reivindicació del pas del tramvia per la carretera Laureà Miró, al qual s'havia oposa Esplugues en diferents ocasions. Aquest canvi permetria reduir el temps de trajecte del tramvia de Sant Just a Esplugues en 7 minuts.\nEn la sessió plenària també es va donar compte de l'aprovació dels marcs pressupostaris a mig termini 2017-2019, i els informes trimestrals relacionats amb la morositat i el pagament de proveïdors de l'Ajuntament i de l'empresa municipal PROMUNSA.\nEl nou règim de fiscalització prèvia limitada que farà servir l'Ajuntament s'ha aprovat amb el vot en contra de CiU i l'abstenció del PP. En aquest nou sistema, que només s'aplicarà a 7 tipus d'expedients (com ara nòmines i justificació de subvencions), no es desplaça tot el control a posteriori, sinó que el que es fa es limitar el control previ a determinats aspectes essencials (que hi hagi crèdit, òrgan competent etc.) i desplaçar a control posterior el control de la resta d’aspectes considerats no essencials.\nAmb l'única abstenció del PP tira endavant la modificació de l'annex de l'ordenança municipal reguladora pels quals s'actualitzen els fitxers de titularitat municipal que contenen dades de caràcter personal i s'introdueix un de nou relacionat amb les càmeres de videovigilància; i l'aprovació de la tramitació per imputar despesa al pressupost de 2016, que correspon a factures entrades al registre municipal amb data de 2015 -22.186,30euros-.\nLes diferents modificacions d'ordenances i taxes referides en el punt 7 de l'ordre del dia es van aprovar amb l'abstenció de CiU; així com l'ordenança municipal reguladora de l'ocupació de la via pública amb terrasses i vetlladors amb les abstencions dels tres grups municipals a l'oposició.\nPer unanimitat es va aprovar la inclusió d'un punt per urgència: la suspensió de llicències i comunicacions prèvies d'obres i d'activitats per a la instal·lació d'associacions de fumadors de cànnabis i/o derivats a Sant Just Desvern. Amb aquesta suspensió temporal per un període d'un any, es pretén elaborar el millor instrument de planejament o d'ordenació que permeti regular l'emplaçament i el funcionament d'aquest tipus d'establiments.


CAP DE SETMANA A MADRID – Blog Ajuntament de Xàtiva\nLa regidoria de joventut ha organitzat un cap de setmana a Madrid per als dies 15 i 16 de Desembre.\nPer aquesta data, Madrid s’engalana per a rebre el nadal, per tant, és una oportunitat de visitar-la i veure-la amb els llums, els colors i la música d’aquesta època de l’any.\nAquest viatge té un preu de 95 € si tens el Carnet jove i 115 € per als adults. Amb aquest cost inclou l’eixida de Xàtiva-Madrid, hotel (A.D) i l’assegurança del viatge.\nA banda es pot escollir l’activitat que més t’agrade,es a dir, al preu avanç mencionat, s’ha de sumar el cost de l’activitat escollida, aquestes són:\nLA CASA DE PAPER SCAPE ROOM (aprox. 2h): +25€\nATLANTIS AQUARIUM XANADU (aprox. 1h): +19€\nPARC WARNER: +46€\nMADRID XANADU: +36€\nXANADU AQUARIUM+SNOW ZONE: +38€\nMUSICALS: Anastasia, El Rey Leon, Billy Elliot… : des de 30€\nNotícia següent La Regidoria de Joventut organitza el taller de MASTER CLASS DE HIP/HOP – CUBBÀ.\nNotícia anterior La donació de medul·la òssia centra el tema d’una xarrada informativa a Xàtiva


El Bloc de trenscat.cat: 1-D Catalunya rebenta\n1-D Catalunya rebenta\nAhir 1 de desembre vaig assistir a la manifestació convocada per la Plataforma pel Dret a Decidir. La marxa va ser tot un èxit que va aplegar 700.000 persones segons la organització. Durant la manifestació es va protestar contra el caos de les infrastructures a Catalunya, a més de reclamar el dret del nostre país de ser independent. Potser cada cop estem més a prop de fer aquest pas i poder deixar de dependre d'una Espanya que no es preocupa en absolut dels nostres interessos.\nPublicat per Bernat Borràs a 13:59\ncompany, avui no puc estar d'acord amb tu. El que va pasar el dissabte va ser un aprofitament polític, per part de partits i col.lectius independentistes del malestar ciutadà davant dels problemes amb renfe\nEs tracta de no enganyar ni enganyar-se. Entre els que varen anar-hi per protestar per renfe hi havia independentistes, autonomistes, espanyolistes i gent de tota mena.\nPer saber quants ciutadans arrossega de debó l'independentisme cal convocar una mani per la independència, sense afegitons de cap mena. Lo del dissabte es fer trampa i fer-se trampa.\nNo creguis, timbaler.\nCada cop hi ha més gent que parla (parlem) habitualment en castellà i que n'estem fins al capdamunt de tot aquest engany. La meva familia no parla català però ideològicament reclama més autogovern o, fins i tot, la independència.\nEl nostre país serà lliure o no serà.\nSóc de la opinió de Timbaler. La manifestació era de gent farta pel caos de la Renfe i es va acabar convertint, per culpa de l'intrussisme polític, en una manifestació catalanista (que jo no vol dir que ho hi vegi dins el catalanisme el dimoni que hi veuen els sectors rancis de la dreta espanyola).\nPotser que si a la propera manifestació pel preu de la vivenda li afegim un "volem vivenda catalana" també hi vagi algú més que els quatre gats que hi nem. Encara que no crec, perque aqui tos els polítics en tenen culpa i no s'hi afegirien.\nP.D.: Esperava alguna foto de les linies sud a ple rendiment! ;-).\nnunca conseguireis la ndependencia o que os creeis que vamos a dejar que hagais lo que os salga de los cojones o ke\nés precisament contra la gent intolerant com la de l'anònim que el sentiment catalanista/independentista es fa més i més gros. Gràcies per la vostra estupidesa!\nJo vull fets fets i fets!\nUniu FGC amb TMB, feu un aeroport nou en una illa artificial davant del delta del Besòs (on la batimetria ho permet), doneu-li i que en faci una companyia aèria. Feu un TGV cap Tolosa passant per Andorra i la Seu, amb tuneladores la despesa és possible. I per enllestir-ho, feu que l'empresa sigui pública i Andorrana i així no pagui impostos a Madrid.\nHi ha tantes solucions... I tant poc temps per ellestir-les abans que perdem el tren!\nDarrera sortida del 2007: a Abrera fent zig-zag\nIncursió a la terra del Vichy\nPassant per Gorg\nPrimer laborable línia de Vilanova reestablerta 100%


L'espai "El medi ambient" parla, en aquest capítol, d'una ciutat dels Estats Units amb les condicions idònies per observar el cel, d'un moviment que ajuda la gent a construir cases ecològiques i d'un hospital dedicat a curar ratpenats.\nLa ciutat amb el cel més fosc\nTots els habitants de Deerlick, a l'estat nord-americà de Geòrgia, estan d'acord a lluitar contra la contaminació lumínica. I no és estrany: aquesta població es va crear perquè astrònoms aficionats hi instal·lessin els seus petits observatoris particulars. Buscaven un lloc allunyat de les ciutats, que entorpeixen la visió del cel. A Deerlick, la llum blanca està prohibida, perquè fins i tot un petit raig dilata les pupil·les i impedeix durant mitja hora una bona observació del firmament. La de color vermell no té aquest efecte i permet que els astrònoms i astrofotògrafs es dediquin a la seva passió.\nGràcies al Moviment dels Castors, després de la Segona Guerra Mundial molts francesos es van poder construir la seva pròpia casa. Ara, la construcció sostenible ha revifat aquesta iniciativa, que pretenia ajudar la gent a construir-se la casa després del conflicte bèl·lic. Els Castors proporcionen informació i ajut per aixecar cases amb materials naturals, com ara la fusta, fent servir aïllants de fenc, triple vidre i captadors d'aigua de pluja. Gràcies als Castors, els usuaris estalvien diners i dissenyen cases d'acord amb la seva consciència ambiental.\nHospital per a ratpenats\nGraham Street i la seva dona, Donna, són dos apassionats dels ratpenats, uns mamífers voladors, i acullen a la seva casa de l'illa de Wight els que estan malalts o ferits. Els Street diuen que la major part d'animals ferits els ataquen els gats i que molts els atropellen els cotxes. Dos terços dels ratpenats que arriben a aquest centre són retornats a la natura. Durant la seva estada, els alimenten amb cucs saborosos.\nÀrea Tecnologia, Educació per al desenvolupament personal, Educació per la ciutadania, Ciències de la terra i del medi ambient, Coneixement del medi: natural, Geografia, Ciències socials, Ciències de la naturalesa, Coneixement del medi: social i cultural


Uralita haurà de pagar 1,7 milions d'euros a 23 treballadors afectats per amiant | Consumer\nUralita haurà de pagar 1,7 milions d’euros a 23 treballadors afectats per amiant\nLa sentència considera que l'empresa no va adoptar les mesures de protecció necessàries\nL’empresa Uralita haurà de pagar un total d’1,7 milions d’euros per 23 casos de treballadors afectats per amiant a Getafe, segons una sentència del Jutjat Social número 15 de Madrid, que ha desestimat altres 17 casos. L’Associació de Víctimes de l’Amiant (Avida) va acollir amb gran satisfacció la sentència en la qual “es declara culpable a Uralita per no adoptar les mesures de protecció necessàries per preservar la salut dels treballadors”.\nLa sentència recull que d’haver explicat la part treballadora “amb equips adequats i haver-se procurat una neteja concorde a la reglamentació, les malalties no s’haguessin desenvolupat o l’exposició i inhalació hauria estat molt menor”. A més, “les empreses van incórrer en clares omissions que els eren exigibles i que hagués evitat o minimitzat el dany i patologies ocasionades, en actuar de manera negligent i culposa doncs podien i havien de conèixer l’existència de les malalties derivades de l’exposició a l’amiant o asbestos, a causa de la normativa reglamentària que així ho determinava, i després de conèixer les obligacions que aquesta normativa imposava”.\nEs tracta de la primera sentència que Avida gana a Uralita per la via social ja que anteriorment els van anar favorables per la via civil “i pot crear un precedent molt important a Madrid perquè s’havien perdut tots els casos”, va destacar el president de l’associació, Juan Carlos Paúl. “Hem detectat un canvi en els jutges, que se sensibilitzen més i entenen els perjudicis causats als treballadors exposats a l’amiant”, va apuntar.\nAvida va explicar que si bé en els fonaments de dret la sentència reconeix la culpa d’Uralita en la totalitat dels casos, la fallada desestima 17 d’aquests per prescripció del dret a reclamar o “per haver-se jutjat prèviament pels mateixos actors”. Al no estar d’acord amb això, Avida va anunciar la intenció de recórrer els casos desestimats ja que han agregat que els treballadors han sofert un greu empitjorament de la seva salut i en la majoria dels casos s’ha produït l’aparició de noves malalties.\nL’empresa Uralita va assenyalar “que s’ha interposat ja recurs contra la sentència que espera sigui benvolgut pel Tribunal Superior de Justícia de Madrid on fins ara totes les sentències van ser favorables a Uralita”. “Fins i tot amb revocació de sentències d’instància condemnatòries com la qual ara s’ha produït”, va afegir. Uralita va manifestar a més que la quantia benvolguda en la sentència “és molt inferior a la reclamada i que en cap dels 55 fets provats es recull ni un sol incompliment de normativa alguna, a més de basar-se la condemna en l’aplicació d’una reglamentació no específica i per tant no exigible la infracció de la qual no ha quedat acreditada”.\namiant condemna pagar-ca treballadors Uralita


Donació de sang al CAP de Palamós, demà\n16/11/2018 Societat - Carlos Ribas\nDonants al CAP Palamós. Foto A.Donants de Sang Palamós\nDemà dissabte hi ha jornada de donació de sang a Palamós. L’activitat es farà al Centre d’Atenció Primària en horari de matí, de deu a dues, i de tarda, de les quatre a dos quarts de nou. És una de les jornades de donació ordinàries que l’Associació de Donants de Sang fa a Palamós, al cap de l’any. Els seus responsables recorden la necessitat de donar per poder mantenir en els nivells adequats les reserves de sang dels hospitals.\nEls hospitals catalans necessiten, en conjunt, un miler d'unitats de sang cada dia. Per això és important que les donacions no s'aturin mai, ja que la sang és un producte que té data de caducitat. El sistema ha de garantir que tothom tingui sang quan en necessita. Això pot ser a causa d'una intervenció quirúrgica, d'un tractament oncològic, d'un transplantament o també pel cas d'un accident greu. Anna Maria Carreño, coordinadora de l'Associació de Donants a Palamós, recorda que les condicions que han de complir les persones que vulguin donar sang són ben senzilles.\nLa donació de sang es fa al Centre d'Atenció Primària de Palamós, demà de deu a dues, i de quatre a dos quarts de nou. L'Associació de Donants recorda que participar-hi és important perquè el Banc de Sang ha d'estar preparat per fer front al dia a dia, però també a qualsevol emergència imprevista.\n30/08/2019 - El port de Palamós ha rebut més de 10.400 creueristes aquest mes d'agost\nEl port de Palamós tanca aquest divendres les escales del mes d'agost amb el creuer Marella...\n30/08/2019 - Tallers de dansa a l'Arbreda a benefici de Junts x ELLS\nL'ONG palamosina Junts x ELLS organitza demà dissabte una activitat a benefici dels projectes de...\n30/08/2019 - 125 persones al primer Guitar & Wine de Sant Antoni\nEl paratge del Collet va acollir ahir la primera edició del Guitar & Wine de Sant Antoni. Es...\n30/08/2019 - Tot a punt pel tercer Beach Water Polo Costa Brava\nAvui comença el torneig internacional Beach Water Polo Costa Brava que es disputarà fins diumenge...\n30/08/2019 - El Palamós CF acaba la pretemporada a Sant Pol de Mar i iniciarà la lliga el 7 de setembre\nEl Palamós Club de Futbol tanca demà dissabte el cicle de partits de pretemporada. Ho fa visitant...\n07/08/2018 - Societat Doble donació de sang extraordinària al passeig del Mar


Fira Agrícola de Sarral | Conca de BarberàTurisme\nFira Agrícola de Sarral\nCalendari: 8/12/2021 10:00h - 20:00h\nEl 8 de desembre torna la tradicional Fira Agrícola i Industrial, organitzada per l’Ajuntament de Sarral i una de les històriques a la comarca. La celebració, sempre a les portes de Nadal, es concentra enguany en el dia 8 al matí, a partir de les 9 del matí i fins a les 3 de la tarda.\nL’alcaldessa, Victòria Cañís, explica: «Després de l’aturada obligada per la pandèmia de l’any passat, la fira es reprèn amb moltes ganes. De fet, s’hi han inscrit mig centenar d’expositors: més que el 2019. Ja vindrem d’un cap de setmana amb multitud d’activitats culturals al poble – conferències, nits musicals, espectacles i tallers familiars, festa prequintos- que rematarem el dia 8. La fira és una de les cites anuals més importants per a Sarral, i ajuda a més a visibilitzar la tasca i la vitalitat de les entitats sarralenques, també presents».\nEl certamen l’inaugurarà la corporació municipal i la presidenta del Consell Comarcal de la Conca de Barberà, Carme Pallàs, a dos quarts de deu del matí, amb signatura del llibre d’honor a la sala de plens municipal. Seguidament, es sortirà en cercavila de grallers, capgrossos i gegants cap el passeig del VIII Centenari, on es tallarà la cinta d’inauguració del recinte firal i, en acabar, es repartirà l’esmorzar del firaire. A més del passeig, les parades d’artesans del tèxtil, la pell i les joies, i les de les entitats estaran situades a la plaça de la Societat, i els carrers Major, Targa i 1 d’Octubre.\nDiverses activitats i escenaris pel poble\nA més, a les 11.30h a la plaça de la Societat tindrà lloc el Concert de Nadales per l’alumnat de l’Aula de Música Al Ritme. A la plaça del Padreny, i durant tot el matí, s’hi celebrarà una trobada de motos clàssiques. A la de l'església, s’hi celebrarà una missa solemne a les 11.30h.\nLes Guies Voluntàries de Sarral realitzaran una visita guiada al timpà romànic i a cal Carbonet, a les 10.30h, 11.30h i a les 12.30h.\nLa plaça del Mercat és un altre dels punts de trobada de la Fira, on s’hi podran tastar els nous vins i els més clàssics dels quatre cellers del municipi, al llarg del matí. La copa i tiquet tindrà un preu de 5 euros, i s’hi punxarà música a càrrec del Homs Da's. Pels afeccionats del sector i els col·leccionistes, a banda, la Cooperativa de Sarral organitza al seu recinte un matí d’intercanvi de xapes de cava, jocs infantils i també es podran fer visites i degustacions a aquest celler històric, un dels més importants de la DO Conca de Barberà.\nA més, l’artista local Núria Rion obrirà el seu estudi en motiu de la fira, situat a l’antic estanc del carrer Major. Aquells que hi entrin amb ganes de fer, a banda de mirar, podran emportar-se una petita obra feta per ells mateixos. La Sala Àgata, situada a l’avinguda Anguera, 1, programa un espectacle de circ en família, entre les 11h i la 1h, a un preu de tres euros.\nLa fira tancarà portes a les 3 de la tarda, però a dos quarts de set de la tarda, al Casal de la Gent Gran, es programarà una sessió de pel·lícules antigues de les festes nadalenques dels anys 70 i la fira del 1986, amb imatges inèdites de Moisès Magre.\nFotos: Fira Agrícola i Industrial de Sarral. Autoria: Ajuntament de Sarral.\nFira Agrícola i Industrial de Sarral. Autoria: Ajuntament de Sarral.


El portaveu i regidor de Compromís ha declarat «altre any més el barri de Santa Rosa no tindrà cap servei de piscina ni la de les Paules al barri i enguany tampoc la del Preventori molt pròxima». El regidor informa…\nIvorra « Asfalt d’un sol ús? »\nEl regidor i portaveu de Compromís a l’ajuntament ha comentat «el carrer Filadors després d’un any de la seua renovació, presenta greus símptomes de deteriorament al paviment» Per a Ivorra «El regidor Jordi Martínez declarava a febrer de 2017 que…\nAl Ple de gener Compromís va portar una proposta perquè l’Ajuntament d’Alcoi es presentara als «Premis Bon Govern» organitzats per la Federació Valenciana de Municipis i Províncies. La nostra voluntat, ‘avaluar i mesurar la gestió del PSOE a la nostra…\nBegonya Domènech: «No sols de modernisme viu el turisme!!»\nLa regidora de Compromís a l’Ajuntament d’Alcoi Begonya Domènech ha declarat: «Si volem potenciar el turisme hem de millorar la imatge de les zones dels nostres monuments». Amb aquesta finalitat Compromís està fent en les diferents comissions una bateria de…


espeleo i aigua: TREPANT UNEO MODIFICAT\nDesprès de fer proves en diferents indrets on les condicions de treball s'ajusten a paràmetres on és treballa en precari desprès de passar llarga estona sense treballar el trepant ha tingut autonomia per donar per bo l'examen al que ha estat sotmès, doncs la baixa temperatura i la humitat, no ha fet que el trepant minves en cap moment, inclús forçant la broca el que vol dir que el trepant el seu motor pateix i de quina manera, degut a l'aigua que és barrejava amb el polsim aquest continuava treballant tot i aquests excessos, quedant alguns cops travada dins el forat. A dia d'avui desprès de treballar amb el trepant un bon seguit d'hores dins una cavitat freda, diria que la seva autonomia per la col·locació de tacs perforants ha resultat un èxit i altres tipus de sistemes expansors.\nÉs preceptiu dir que quan adquireixes qualsevol aparell implica assegurar-se una garantia d'un, dos o tres anys depenent de l'aparell en qüestió, al fer modificacions o trencar alguns segells, adquirim la consciencia de què no té reclamació possible el perjudici que causem a l'aparell.\nEra necessari modificar els paràmetres referents a la ubicació de les bateries, encara que calia cercar el component energètic adient per l'ús a què destinarem el trepant, el que vol dir que teníem que modificar lleugerament l'aparell. Així que vaig començar per idear, la forma més practica de dur les bateries a sobre, cal que si el trepant pesa poc, les bateries han de ser prou lleugeres per equiparar aquest pes. Les bateries de plom gel o de plom àcid podem obtenir-les de diferents formats en la seva mida. Tenim que les de format més gran el seu pes estaria en les bateries de 7 Ah i 13'05 volts amb pes de 2'6 kg, serien les millors bateries a utilitzar l'inconvenient com és fa pales, el pes, com a alternativa funciona. Però si has d'arrossegar una bateria que pesa més que el propi trepant, de què em serveix, tot el treball?.\nAixí que a la penes punyalades, l'altra opció menys pesant estaria utilitzar bateries més petites de plom gel, que assoleixen un pes de 578 g, també tenen un..... però, que al no sobrepassar la carga útil de 13'12 Volts i l'ampere hora és d'1'3 Ah tampoc resulten molt útils. Connectades en paral·lel sumen 2'6 Ah, tampoc és la panacea. En els dos casos la maquina indica que la bateria és baixa i el nivell de treball tampoc és l'adequat. Recordem que el trepant el seu voltatge nominal és de 14'4 volts. Amb la bateria de 7 Ah, amb un trepant amb el percussor en marxa tenim una baixada de tensió de 1'25 volts, que no recuperem, el que resulta una caiguda de tensió a 11'80 volts . Una consideració a tenir en conta, la temperatura on desenvolupem l'activitat, en els casos que estem en superfície la temperatura estarà relativament alta, quan estem en l'interior d'una cavitat, no més que amb el grau d'humitat que assolim les bateries minven el seu rendiment en un bon percentatge, cosa que fa que el voltatge es ressenti, fent caure la bateria a molt baix potencial. Li podem posar remei aïllant-la amb porexpan o similars, els resultats no son molt millors. A les hores que? en l'article anterior parlàvem de les bateries recarregables de Io-Liti, la maquina originalment porta aquest tipus de bateries, podem comprar bateries de Io-Liti, on esta el problema, que no caben dins el trepant. Li farem un adminicle per poder dur-les còmodament i amb un pes baix.\nEl primer pas, obtenir les bateries d'aquesta mena. Com en l'article anterior esta vinculat al web on es poden obtenir pre pagament aquest tipus de material, aquí poso un altre vincle on trobem el distribuïdor http://www.ultrafire.net/ . Si ens decidim per fer la bateria soldada és aconsellable utilitzar bateries que tenen terminals per aquest tipus d'unió http://www.dealextreme.com/details.dx/sku.1283 també podem utilitzar les d'aquest tipus http://www.dealextreme.com/details.dx/sku.5790. També les podem soldar encara que podem corre alguns riscos. De totes formes podem dir que aguanten temperatures d'entre -20 i 60º C. Altra opció seria la d'obtenir portabateries per no tenir problemes amb elles, aquí fan diferents versions, http://www.turboferret.co.uk/4holder.php a nosaltres per al cas ens interessa el model 4S1P quatre cèl·lules en sèrie, tenir en compte que amb portabateries tenim el risc de falsos contactes cosa que pot interrompre el flux elèctric amb l'escalfament de les bateries. No sempre és així però pot passar. Com podem observar ens cal obtenir 14 volts mil·livolts amunt, avall. Així que el sistema d'alimentació que he fet té tres grups de quatre bateries que posarem en paral·lel, abans per tenir el valor desitjat posarem les quatre bateries en sèrie obtenint els 14,04 volts necessaris.\nAra ens cal un recipient per portar les bateries en un grup compacte d'aquesta manera les podem dur penjant. Tenim dues opcions, jo en primer terme he optat per construir una caixa de fibra de vidre que era l'opció per portar còmodament les bateries de plom, però descartat el seu ús per aquest menester vist l'anteriorment descrit. L'altra opció seria la d'utilitzar un tub de PVC d'un diàmetre d'entre 90 o 75 mm, amb un tap cec en la part inferior i un tap registrable en la part superior. La de fibra de vidre disposa d'una tapa per poder accedir a les bateries. en tots dos casos aïllem les bateries amb Porexpan, http://es.wikipedia.org/wiki/Poliestireno_expandido, amb un d'un gruix pertinent farem la part inferior i una tapa per la part superior al voltant podem posar polietilè de rotllo que resulta mes prim i amb les mateixes qualitats que el més gruixut. Amb això aconseguirem aïllar les bateries dels agents climàtics de les cavitats tenint un rendiment al 100% del trepant. Les bateries de Liti-Io com he dit abans aguanten temperatures en un vano molt ampli, inclús diria que quant mes fred millor treballen,(?).\nQueda el darrer pas que seria el modificar el trepant UNEO, com hem dit al principi de l'article resulta convenient tenir en conte que la maquina restarà sense garantia un cop l'haguem obert.\nTenir en conte que du el mecanisme de percussor que resulta molt fràgil doncs té una sèrie de peces mòbils que en obrir podem desencaixar i perdre, pel que cal anar amb cura en les operacions d'obertura de la carcassa que guarda el mecanisme. Quan tinguem tot el mecanisme obert veurem les bateries col·locades amb dos costats dels mànecs. Observar la polaritat, vermell positiu i negre negatiu.\nDeixarem el connector del carregador, l'utilitzarem per carregar el grup com si les bateries estiguessin dins la maquina. Utilitzarem mànega d'una secció de 1'5 mm pot ser de 3 o 2 cables, en el cas de la mànega de 3X1'5 el de color groc/verd el tallem i passem d'ell. Aconsello per exemple utilitzar el marró com a negatiu i el blau com a positiu així evitem confusions, no cal fer el que dic però tenir en conte aquesta premissa. Amb funda de termoretracció aïllarem el terminal i amb compte tancarem tot el conjunt. Per passar el cable he tallat una de les llengüetes del sistema d'admissió d'aire i amb una mica de cola l'he fixat. A l'extrem del cable he col·locat un connector doble amb connectors faston per poder dur per separat els dos elements, també és pot dur tot unit poder resulta més pràctic i a la caixa he posat l'altre connector, femella unint-lo amb cola epòxid o pasta de fibra de vidre.\nHe buidat la maleta on va el trepant, de totes les costelles que du, per poder ficar-hi dins tant el trepant con la caixa de les bateries i també el carregador.\nUn cop esgotades les bateries podem posar el carregador a la xarxa elèctrica i connectar la clavilla al connector, farà el cicle de recarregar, tanmateix com si les bateries foren dins. Fins al següent us. Total 1,800 grams de pes amb prou autonomia per fer uns quants forats calculo uns 10 en condicions òptimes de 12 mm diàmetre . Resulta tant lleugera que portant-la penjada no notes el pes de 1'8Kg que pesen tot el conjunt.\nUs deixo un enllaç amb la utilització i cures que hem de tenir amb les bateries de Li-Io http://www.silix.es/images/Baterias%20de%20litio%20(Li-Ion).pdf\nEsta de camí un Uneo. Al que tant bon punt arribi li penso fer les modificacions que descrius. Veig que es poden posar broques hexagonals, entenc per tant que es podria posar un adaptador per utilitzar broques convencionals. O sigui:\nCreus que pot funcionar ?\n1 de setembre de 2009 a les 11:08


Actualitat - 2022-05-20\nLa UNESCO World Higher Education Conference, primer cop a Barcelona\nLa Tercera Conferència Mundial d'Educació Superior de la UNESCO (WHEC) és una trobada internacional que reunirà presencialment més de 1.600 líders del sector de l'educació, i virtualment a 8.000 més, per a abordar els reptes de l'educació superior de cara a la dècada vinent i en el marc de la Agenda 2030 de l'ONU.\nMinistres, alts càrrecs dels governs dels Estats membres, líders i experts universitaris de tot el món, empresaris i directius en l'àmbit de la gestió educativa… treballarem tots junts per a aprovar una Declaració de Barcelona en la qual s'especifiqui el full de ruta per als sistemes d'educació superior en vista als valors de la UNESCO.\nDe què tracta l'Informe Mundial “New Visions for Higher Education towards 2030”?\nDes d'EduCaixa col·laborem amb la realització d'aquest Informe Mundial, i amb les institucions que estan involucrades, per a aconseguir diversos objectius:\nElaborat per la Global University Network for Innovation (GUNi), entitat presidida i promoguda des de la Associació Catalana d'Universitats Públiques (ACUP), l'informe és una anàlisi global i regional que reflexiona sobre els problemes i desafiaments clau que enfronten l'educació superior i les seves institucions en el segle XXI.\nEl número que es llançarà el 20 de maig del 2022 és una lectura essencial per a tots aquells líders educatius, acadèmics, administradors i responsables polítics preocupats per tots els temes relacionats amb el paper de l'educació superior.\nQuè t'aportarà aquest informe com a docent?\nAquest informe, i també la celebració de la WHEC 2022, són una oportunitat perquè tots els docents de batxillerat, cicles formatius i estudis universitaris condueixin l'educació amb la mateixa direcció. El major benefici és, sens dubte, formar part d'una comunitat mundial d'educació superior a favor de l'Agenda 2030 per al Desenvolupament.\nDe la conversa col·lectiva i el treball en equip entre tots resultarà un acord internacional per a resoldre els desafiaments que enfronten humanitat i planeta, amb especial atenció a la disrupció global creada per la COVID.\nGlobal Education Coalition: ens sumem a la garantia de l'educació\nJuntament amb més de 150 entitats mundials, passem a formar part d'aquesta coalició mundial, promoguda per la UNESCO, per a garantir i protegir el dret a l'educació durant qualsevol possible interrupció.